Bolğar
<s>Bolgar (tatarski: Болгар) je od 7.-15. vijeka bio glavni grad Povolške Bugarske, države prethodnice Kazanjskog kanata, koji je u kulturnoj vezi s današnjom ruskom republikom Tatarstan.</s><s>Današnji se Bolgar nalazi nedaleko od ruševina starog grada, na obalama rijeke Volge, južno od ušća rijeke Kama i 130 km južno od glavnog grada Tatarstana, Kazanja.</s><s>Broj stanovnika mu je oko 8.000.</s>

<s>Bolgar predstavlja mjesto historijske kulturne razmjene i transformacije Evroazije tokom nekoliko vijekova, što je odigralo ključnu ulogu u formiranju civilizacija, običaja i kulturne tradicije.</s><s>Kako nudi iznimne dokaze o historijskom kontinuitetu i kulturnoj raznolikosti, Bolgar je 2014. godine upisan na UNESCO-v popis mjesta svjetske baštine u Evropi.</s>

<s>Historija</s>

<s>Ime Bulgar/Bolgar izvodi se od Volga, imena kojeg su prihvatili potomci Atilinih Huna nakon što su se povukli prema europskom dalekom istoku.</s>

<s>Grad je bio glavnim gradom Povolške Bugarske koja je postojala između 7. i 15. vijeka.</s><s>Kasnije, nakon ruskih pritisaka, glavni grad je premješten u Bilar.</s><s>Nakon što su Bilar razorili Mongoli, postao je glavnim gradom prabugarske kneževine Povolške Bugarske, pod mongolskom vlasti.</s><s>Njegovi spomenici su simboličan podsjetnik na prihvaćanje islama Povolških Prabugara 922. god. i još uvijek je sveto hodočasničko mjesto za tatarske muslimane.</s><s>Bolgar je bio i prvi glavni grad Zlatne Horde u 13. vijeku.</s>

<s>U 14. i 15. vijeku, ugrožavao ga je Timur i ruske snage.</s><s>Na koncu ga je u 15. vijeku razorio Vasilij Moskovski (Bazil Moskovski??).</s><s>Kao vjersko središte, ostao je sačuvan do 15. vijeka, kad je Kazanjski kanat osvojio ruski car Ivan IV Vasiljevič (Ivan Grozni) i učinio ga dijelom ruske države.</s>

<s>Bolgar je bio središte lokalnog muslimanskog pokreta znanog kao "Mali hadžiluk", popularnog za sovjetskog vremena.</s><s>Muslimani iz Tatarstana i drugih dijelova SSSR-a nisu mogli sudjelovati u hodočašću u Meku, pa su umjesto toga hodočastili u Bolgar.</s>

<s>Danas je glavni grad Tatarstana Kazanj, ali unatoč tome brojni Tatari smatraju Bolgar svojim starinskim glavnim gradom koji je sačuvao dašak nekadašnjeg tatarskog života iz razdoblja prije mongolske invazije u 13. vijeku.</s>

<s>Povezano 
 Povolška Bugarska
 Kazanski kanat
 Tatarstan
 Kazanj
 Aq Bari</s>

<s>Arheološka nalazišta u Rusiji
Tatarstan
Svjetska baština u Rusiji</s>

